تورکیه نینگ اولکه ایچی و تشقریده تروریزم گه قرشی کوره شی دوام ایتماقده.  بیر تاماندن تورکیه نینگ ایچی ده گی قالگن اینگ سونگ ترور تشکیلاتی پ.ک.ک منسوب لری یوق قیلینیش گه حرکت قیلینرایکن, عینی دمده اوشبو تشکیلات نینگ عراق و سوریه ده گی موجودیتی نینگ هم یوق قیلینیشی بوییچه باسیم قیلینماقده.  تورکیه جمهوریتی ملی مدافعه وزیرلیگی تامانیدن بیریلگن سونگگی بیاناتده, عراق نینگ شمالی ده پنجه کارتال 2 عملیاتی نینگ باشله تیلگن لیگی بیلدیریلدی.  تورکیه هوا کوچ لری هدف نی هوا دن اوررکن, هلیکوپتر لر ایسه تورک کوماندو لری نی تپه لر گه جایلشتیریب ترور تشکیلاتی گه قتتیق ضربه اوردی.
تورکیه, سونگگی ییل لر ده تروریزم گه قرشی کوره ش نی جدللشتیرگن وضعیتده.  ترور تشکیلاتی اولکه ایچی و تشقریسیده اویوشتیریلیاتگن عملیات لر بیلن باسیم آستی گه آلینرایکن, امنیت بیر ساحه گه ایگه بولیشی نینگ آلدینی نینگ آلینیشی گه حرکت قیلینماقده. اوشبو دایره ده اینیقسه عراق نینگ شمالیده عملیات لرنینگ قرارلی لیک بیلن دوام ایتیاتگن لیگی نینگ بیر کورستگیچی اوله راق پنجه – کارتال عملیاتی بیلن ترور تشکیلاتی گه قتتیق ضربه اوریلدی. شونده ی قیلیب ترور تشکیلاتی نینگ منطقه ده گی حاکمیتی بیلن بیر قطارده مرکز لری و اینیقسه تعلیم مرکز لری هم یوق قیلینماقده.  تورکیه قوراللی کوچ لری آلدینگی لردن فرقلی بیر شکلده بیر عملیات اویوشتیریب منطقه دن چیقیش اورنیگه ساحه لرنی ترور تشکیلاتی دن تصفیه قیلیشی آرتیدن منطقه لرده قالیب ترور تشکیلاتی گه قرشی ساحه حاکمیتی قورماقده.  شونده ی قیلیب ترورچی لرنینگ ینه بیر بار بو ییرلر گه کیلیب جایله شیب آلیش لری نینگ آلدی آلینماقده.
هوا وضعیتی نینگ یخشی له شیشی بیلن بیرگه, اوشبو عملیات لرنینگ دوامی دن عبارت بولگن تورکیه جمهوریتی ملی مدافعه وزیرلیگی نینگ اعلانی بیلن پنجه کارتال 2 عملیاتی نینگ غارا منطقه سیده باشله گن لیگی نی ایشیتدیک. تورک هوا کوچ لری نینگ اوچاق لری منطقه نی قتتیق بیر شکلده بمباران قیلرایکن, هلیکوپتر لر ایسه تپه لر گه کوماندو لرنی جایلشتیردی.  شونده ی قیلیب منطقه ده ترورچی لر تاثیرسیز وضعیت گه کیتیریله باشلندی. عینی دمده اوشبو ساحه ده تورکیه نینگ اتاک هجوم هلیکوپتر لری و همده کشف فعالیت لری اوچون اوچووچیسیز اوچاق لر دن هم فایده له نیلماقده. آلدین منطقه ده پیشمرگ کوچ لری جایلشتیریلرایکن, ترورچی لر بیلن پیشمرگ کوچ لری اورته سیده بعضی توقنه شوو لر یوز بیرگن ایدی.  ایندی ایسه ترور تشکیلاتی اوچون ستراتیژیک اهمیت گه ایگه غارا منطقه سی نینگ تروریزم دن تصفیه ایتیلگونگه قدر عملیات لرنینگ دوام ایته دیگن لیگی نی ایسله تیب اوتیشی میز ممکن.  پیشمرگ کوچ لری نینگ آلدینگی فعالیت لری گه قره گنده, انقره بیلن اربیل اورته سیده ترور تشکیلاتی پ.ک.ک گه قرشی کوره ش بوییچه همکارلیک نینگ  دوام ایتیاتگن لیگی نی بیلدیریشی میز و اوشبو وضعیت نینگ ایسه تورکیه قوراللی کوچ لری نینگ منطقه ده گی ایشی نی آسانلشتیره دیگن لیگی نی معلوم قیلیشی میز ممکن.  انقره- اربیل- بغداد اورته سیده بیر کیلیشوو موجود. اوشبو کیلیشوو دایره سیده تورکیه جمهوریتی قوراللی کوچ لری نینگ کیلگوسی آی لرده غارا نینگ تشقریسیده گی منطقه لرده ترور تشکیلاتی نینگ قولیده گی باشقه ساحه لرده هم عملیات اویوشتیریشی, ترورچی لرنینگ قندیل منطقه سی گه هیده ب یوقاریلیشی و کیین ایسه مذکور ساحه لرده ترور تشکیلاتی نینگ بوتونلی یوق قیلینیشی اوچون عملیات اویوشتیریله دیگن لیگی نی ایسله تیب اوتیش ممکن.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
